Ar pevare golo, e lech ma vez un diveradenn eus an istor peurliesañ. Ur soñj a  ro memestra eus an dodenn dre vras, ha ma seblant borrodus dija neus ket kalz chañsoù e yafen pelloch. Dam soñj e vez roet re nebeud a aked dan dibab-se a-wechoù, ha souezhet on bet o lenn pevare-golo levrioù zo o deus plijet kalz din (dibabet a-raok ar bazenn-se, neuze) hag o kavout anezho ultra-arabadus. Ha gwashoch eget ultra-arrabadus ez eus an nec-plus-ultra-torr-revr, ar re hep netra (emaon o sellet ouzhoch, levrioù kozh Al Liamm ! ^^). Mat e oa dar mare ma veze prenet forzh pe levr gant Yann vrezhoneger (pe gant Mouloud vrezhoneger ivez, ha Sakura brezhonegerez), met mar fell deomp kaout an disterañ diorren war ar marchad-se… Ne brenan ket levrioù hep kaout ur soñj eus pezh in, non ket pinvidik a-walch evit-se (al levraouegoù a zo un afer all, met an dastumad levrioù brezhoneg enno…). Komzet am eus bet gant brezhonegerien all (bez zo diouto, men tou !), hag an hevelep soñj a oa ganto: Diverradenn pe kinnig ebet ? Da sutal. Ha penaos e chell un tad pe ur vamm kaout ur soñj eus petra a brenont evit o bugale ? Nann, deuet eo da vezañ ur bazenn rekis. Un nebeud bloavezhioù zo e oan bet dun emvod (un damstummadur e gwirironez) war an embann, ha pouezet e oa bet kalz war bouezusted (just a-walch) ar pevare golo.